**Sikkerhedsregler og Ordensregler  i AARK:**

AL FÆRDSEL PÅ AARK’S OMRÅDE ER PÅ EGET ANSVAR.

DER MÅ UNDER INGEN OMSTÆNDIGHEDER LEGES I LADEBYGNINGEN, HVOR VI OPBEVARER HØ OG HALM.

**Generelt:**

* Vi hilser på hinanden og taler pænt til hinanden. Mobning tolereres ikke!
* Det er ikke okay at debattere andres heste osv. på de sociale medier. Hvis der tages billeder af andre skal man spørge om det er ok at ligge det online.
* Brandslukkere findes i ridehallen og den røde stald.
* Rygning er forbudt på alle indendørs arealer.
* Det forventes at man samler sit affald op.
* Under såvel håndtering af ponyer/heste som ridning, skal der anvendes sikkerhedsmæssigt korrekt fodtøj (ikke åbne sko eller sandaler).
* Man må ikke fastgøre sig til ponyen/hesten ved f.eks. at vikle træktov rundt om hånden eller livet.
* Vi viser hensyn over for hinanden, dyrene og omgivelserne.
* Kæledyr skal føres i snor, således at de ikke er til gene for andre.
* Ved uforsvarlig opførsel eller grov behandling af hesten kan AARK's bestyrelse og personale bortvise en rytter fra ridehuset, stald udendørs faciliteter.\*

**Ridehal,  udendørs ride/spring bane og Islænderbane**

* Alle bruger ridehjelm (gælder også over 18 år) \*
* Alle springer med vest – og der skal være mindst én ansvarlig over 18 år for privatryttere.
* Halvpartsryttere må KUN springe hvis det er et arrangement !
* Tilkendegiv, at du er på vej ind i ridehuset ved at fløjte - INDEN porten åbnes.  HUSK Ingen må gå ind af porten af hallen uden hest (på nær undervisere/og andre hjælpere).
* Halvparts ryttere under 15 år rider aldrig uden én ansvarlig over 18 år. (Og kun på tur hvis daglig leder har sagt OK for dette)
* Alle rider med fodtøj beregnet til ridning, dvs. som har en glat/let rillet sål, en lille hæl og som ikke har snører, der kan hænge fast i bøjlen.
* Der må max være 6 i ridehallen på en gang.
* Vi samler ALTID vores hestepærer op efter os.
* Ingen løse heste i hallen uden opsyn
* Vis hensyn til andre ryttere og heste
* Spørg om lov til at longere, hvis der er andre i ridehuset.
* Ved eneundervisning tages der hensyn til den der får undervisning. Det er dog tilladt at ride i hallen ved privatundervisning
* Vi sidder op i midten af cirkelvolten
* Vi skridter ikke på hovslaget hvis andre traver, og helst i samme retning som de andre.
* Parader, tilbagetrædning m.v. træner vi aldrig på hovslaget eller voltesporene.
* Vi rider venstre mod venstre.
* Der må springes i Hallen, lørdag indtil kl 15. Der skal advares 2 dage forinden på begge tavler og på facebook.Springmateriale skal sættes på plads efter brug.

**I Naturen:**

* Ved turridning anbefaler vi at notere det på tavlen eller sig det til andre i stalden. Medbring mobiltelefon, i tilfælde af man skulle få brug for hjælp.
* Når der rides i trafikken, skal man have kendskab til færdselsloven, og denne skal overholdes! Der tages hensyn til andre ”bløde” trafikanter. Vi rider ved vej i højre side.
* Vi henstiller til ikke at ride med høretelefoner i ørene i naturen.

**I stalden:**

* Vi  trækker altid heste i træktov.
* Løb og råb er ikke tilladt i stalden, da dette kan være medvirkende til at starte en ulykke.
* Heste/ponyer må ikke efterlades på staldgangen uden opsyn. Det er tilladt at passerer hinanden på staldgangen, men den enkelte skal advare andre om at de kommer med pony/hest.
* Vi rydder op og fejer efter os. Trillebør, rengjort kost m.v. sættes på plads. (Husk at efterlade ting som du selv gerne vil modtage dem)
* Sidste mand lukker døre (v/frost) og slukker lyset overalt og låser til sadelrummet. Husk også at lukke porten til ridehallen.
* Hvis man opdager noget der er unormalt hos en hest fx sygdom, usædvanlig adfærd osv. kontaktes i tilfælde af elevhestenes sygdom den daglige leder på Aaskov Rideklub telefon eller bestyrelsesmedlem. I forhold til privathestene kontakt venligst det nummer der står på deres skilt.
* Rideskolens inventar og udstyr skal behandles med respekt.
* Husk at spørge hvis man vil låne andre eller rideskolens ting.

**Til, fra og på fold**

* Hestene skal trækkes til og fra særfolde og løsdrifter.
* Brug vores fangefolde det øger sikkerheden for mennesker og dyr.
* Der skal altid trækkes med træktov
* Tilretning af dækkener o.lign. foregår i stalden - og ikke på folden.
* Unødvendigt ophold på foldene er ikke tilladt.
* Hav så vidt muligt altid en telefon på dig, hvis du færdes alene på foldene.
* Er man flere om at lukke heste på fold, slipper man først hestene, når alle er klar.
* Det påhviler den enkelte at kontrollere, at hegnet er helt  og er strømførende– både før og efter udlukning af pony/hest. Ved konstatering af brud, kontaktes daglig leder og fejlen udbedres hvis muligt.

**I Rytterstuen:**

* Bank  støvler/sko af inden du går ind.
* Ryd op efter dig selv. Har du spildt så tør op, har du brugt service så vask op.
* Rideudstyr skal ikke ligge og flyde.

**HVIS ulykken sker.**

* Stands ulykken.
* Giv livreddende førstehjælp.
* Tilkald den nødvendige hjælp.
* Bliv ved den tilskadekomne indtil hjælpen er kommet.
* Der er brandslukkere i rød stald og i ridehallen.
* Der er plaster og div. isposer/ grøntsager i Rytterstuen.
* (lille fryser og skuffe) 

**Tyveri**

* I tilfælde af tyveri for Privatpersoner, der har udstyr og heste stående på rideklubben, er det ens egen indbo forsikring der dækker et evt. tab ved tyveri og brand.
* Hvis hesten bliver stjålet eller kommer til skade er det også ens egne forsikringer der skal dække tabet. Vi opfordre jer til at låse jeres ting inde - enten i jeres eget skab eller i klubbens sadelrum - og huske at få låst når man går ud af sadelrummet som den sidste.

**Brug af maskiner.**

* Ingen under 18 år bruger traktor eller staldcat. Vores kørende maskiner er kun til brug for Aarks ansatte og bestyrelse \*

*\*Konsekvenser er mundtlig advarsel, skriftligt advarsel og ved gentagelse kan udelukkelse af klubben ske.*